wickkiey/tamil-wikipedia-chunked huggingface dataset:
# கே. எஸ். சுதர்சன்

## வரலாறு

தற்போதைய சத்தீஸ்கர் மாநிலத்தின் ராய்பூரில் பிறந்தவர். ஜபல்பூர் அரசு பொறியியல் கல்லூரியில் தொலைத்தொடர்பு பொறியியல் படிப்பு பயின்றவர்.
இந்துத்துவா கருத்தியல் கொண்ட சுதர்சன், 1954ஆம் ஆண்டில் ஆர் எஸ் எஸ் பிரச்சாரகராக ராய்கர் மாவட்டத்தில் தொண்டு செய்தார். 1964இல் மத்திய இந்தியப் பகுதியின் மண்டலச் செயலராக பொறுப்பேற்றார். 10 மார்ச் 2000ஆம் ஆண்டில் ராஜேந்திர சிங்கிற்கு பின்னர் ராஷ்டிரிய சுயம்சேவாக் சங்கத்தின் அகில இந்திய தலைவராக விளங்கியவர்.
.
# கேளடி கண்மணி

***கேளடி கண்மணி*** (*Keladi Kannmanii*) என்பது 1990ஆவது ஆண்டில் வசந்த் இயக்கத்தில் வெளியான ஒரு இந்தியத் தமிழ்த் திரைப்படமாகும். பிரபல இந்திய பின்னணிப் பாடகரான எஸ். பி. பாலசுப்ரமணியம் முதன்மை கதாப்பாத்திரத்தில் நடித்திருந்தார். ராதிகா, ரமேஷ் அரவிந்த், கீதா, விவேக் ஆகியோர் இதர முக்கிய கதாபாத்திரங்களில் நடித்திருந்தனர். வசந்த் இயக்கிய முதல் திரைப்படமான இது 200 நாட்களைக் கடந்து ஓடிய வெற்றித் திரைப்படமாகும்.
# கேளடி கண்மணி

## நடிகர்கள்

- எஸ். பி. பாலசுப்ரமணியம்
- ராதிகா
- கீதா
- விவேக்
- ஜனகராஜ்
- அஞ்சு
- நீனா
- ரமேஷ் அரவிந்த்
- கவிதாலயா கிருஷ்ணன்
- பூர்ணம் விஸ்வநாதன்
# கேளடி கண்மணி

## தயாரிப்பு

கே.பாலச்சந்தரிடம் உதவி இயக்குனராகப் பணியாற்றிய வசந்த் இந்த திரைப்படத்தின் வாயிலாகவே தமிழ்த் திரைப்படத்துறையில் இயக்குநராக அறிமுகமானார். இப்படத்தில் ராதிகா அழும் காட்சியே, தான் இயக்கிய முதலாவது காட்சி என்று வசந்த் கூறுகிறார்.
# கேளடி கண்மணி

## பெற்ற விருதுகள்

- 1990 – சிறந்த தமிழ் நடிகைக்கான பிலிம்பேர் விருது – ராதிகா
- 1990 – தமிழக அரசு திரைப்பட விருதுகள் - சிறந்த திரைப்படம் (இரண்டாவது இடம்)
- 1990 – தமிழக அரசு திரைப்பட விருதுகள் (சிறந்த பாடலாசிரியர்) – வாலி
- 1990 – தமிழக அரசு திரைப்பட விருதுகள் (சிறந்த பின்னணிப் பாடகர்) – எஸ். பி. பாலசுப்ரமணியம்
# கேளடி கண்மணி

## பாடல்கள்

இப்படத்திற்கு இசையமைத்தவர் இளையராஜா ஆவார்.
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | *என்ன பாடுவது* | எஸ். பி. பாலசுப்ரமணியம், இளையராஜா | கங்கை அமரன் | 04:43 |  |
| 2 | *கற்பூர பொம்மை ஒன்று* | பி. சுசீலா | மு. மேத்தா | 04:45 |  |
| 3 | *மண்ணில் இந்த காதலின்றி* | எஸ். பி. பாலசுப்ரமணியம் | வரதராஜன் | 04:13 |  |
| 4 | *நீ பாதி நான் பாதி* | கே. ஜே. யேசுதாஸ், உமா ரமணன் | வாலி | 04:40 |  |
| 5 | *தண்ணியிலே நனைஞ்சா* | உமா ரமணன் | வாலி | 04:41 |  |
| 6 | *தென்றல் தான்* | கே. ஜே. யேசுதாஸ், சித்ரா | பிறைசூடன் | 04:41 |  |
| 7 | *வாரணம் ஆயிரம்* | எஸ். ஜானகி | ஆண்டாள் | 02:45 | } |
# எச். வி. சேசாத்திரி

**எச். வி. சேசாத்திரி** (H. V. Sheshadri) (கன்னடம்: ಹೊ ವೆ ಶೇಷಾದ್ರಿ, இந்தி: हो वे शेषाद्री, (1926 - 2005), இந்திய எழுத்தாளரும் சமூக ஆர்வலரும் ஆவார். தன் வாழ்க்கையை இந்து சமூக முன்னேற்த்திற்காக அர்ப்பணம் செய்த ராஷ்டிரிய சுயம்சேவாக் சங்கத்தின் முக்கியத் தலைவர்களில் ஒருவர்.
# எச். வி. சேசாத்திரி

## வரலாறு

1926இல் பெங்களூரில் பிறந்த சேசாத்திரி, பெங்களூரு பல்கலைக்கழகத்தில் வேதியியல் துறையில் முதுநிலைப் பட்டம் பெற்றவர்.  
ராஷ்டிரிய சுயம்சேவாக் சங்கத்தின் பால் ஈர்க்கப்பட்ட, சேசாத்திரி 1946இல் முழு நேர ஆர் எஸ் எஸ் பிரச்சாரகரானார். கர்நாடகா மாநிலத்தில் ஆர் எஸ் எஸ் அமைப்பை வளுப்படுத்துவதில் திறம்பட பணியாற்றியவர். பின்னர் 2000ஆம் ஆண்டில் அகில இந்திய முக்கிய பிரச்சாரகர்களில் ஒருவராக இறக்கும் வரை பணியாற்றியவர்.
# எச். வி. சேசாத்திரி

## படைப்புகள்

இந்துக்களின் விழிப்புணர்வு தொடர்பான எட்டு நூல்கள் எழுதியுள்ளார்.
# இலட்சுமன் வாமன் பரஞ்பே

**இலட்சுமன் வாமன் பரஞ்பே** (Laxman Vaman Paranjpe (**L. V. Paranjpe**), ராஷ்டிரிய சுயம்சேவாக் சங்கத்தின் இந்து சமய சித்தாங்கள் வகுக்கும் இந்து தேசியம் அமைப்பை கேசவ பலிராம் ஹெட்கேவருடன் இணைந்து நிறுவியவர்.
1920ஆம் இந்திய தேசிய காங்கிரஸ் கட்சியின் மாநாடு நாக்பூரில் நடந்து கொண்டிருந்த போது, **பாரத சுயம்சேவாக் மண்டல்** என்ற தொண்டரணி அமைப்பு, பரஞ்பே மற்றும் ஹெட்கேவரால் இணைந்து துவக்கப்பட்டது. இவ்வமைப்பின் தொண்டர்கள் பயிற்சியின் போதும், சமுகப் பணியின் போதும் சீருடையில் இருந்தனர். இவ்வமைப்பே பின்னர் ஆர் எஸ் எஸ் அமைப்பின் முன்னோடியாக விளங்கியது.  
ஹெட்கேவர், இந்திய விடுதலை போராட்டத்தின் போது சிறையில் இருந்த காலத்தில், பிரபஞ்பே 1930 - 1931 ஆம் ஆண்டில் ராஷ்டிரிய சுயம்சேவாக் சங்கத்தின் அகில இந்திய தலைவராக பொறுப்பேற்றார்.
# பாரதிய மஸ்தூர் சங்கம்

**பாரதீய மஸ்தூர் சங்கம்** (Bharatiya Mazdoor Sangh BMS) (மொழிபெயர்ப்பு): (இந்தியத் தொழிலாளர்கள் ஒன்றியம்), அகில இந்திய அளவிலான தொழிற்சங்கங்களில் ஒன்றாகும். தத்தோபந்த் பாபுராவ் தெங்காடி, 23 சூலை 1955-இல் பாரதீய மஸ்தூர் சங்கத்தை ஆரம்பித்தார். தற்போது 5890 தொழிலாளர் அமைப்புகள் பாரதீய தொழிலாளர்கள் ஒன்றியத்தில் இணைந்துள்ளது. 2002-ஆம் ஆண்டு புள்ளி விவரப்படி 62,15,797 தொழிலாளர்கள் பாரதீய மஸ்தூர் ஒன்றியத்தில் உறுப்பினர்களாக உள்ளனர்.
பாரதிய மஸ்தூர் சங்கம், பாரதிய ஜனதா கட்சியின் தொழிலாளர் அணியாக செயல்படுகின்றது.
# பாரதிய மஸ்தூர் சங்கம்

## பாரதீய ஜனதா கட்சியின் பிற அணிகள்

- மாணவர் அணி
- இளைஞர் அணி
- மகளிர் அணி
- விவசாயிகள் அணி
- சிறுபான்மையினர் அணி
# பால்ராஜ் மாதோக்

**பால்ராஜ் மாதோக்** (Balraj Madhok) (இந்தி:बलराज मधोक) (பிறப்பு: 25 சனவரி 1920), 1960ஆம் ஆண்டில் பாரதிய ஜனசங்கத்தின் அகில இந்தியத் தலைவராக இருந்த மூத்த இந்திய அரசியல்வாதி ஆவார். ஆரம்பத்தில் தில்லி பல்கலைக்கழகத்தில் வரலாற்றுத் துறையில் பேராசிரியராக இருந்தவர். இந்துத்துவா கருத்தியல் கொள்கையாளர்.  
ஜம்மு காஷ்மீர் மாநிலத்தின் பாகிஸ்தான் ஆக்கிரமிப்பு பகுதியான ஜில்ஜிட்-பால்டிஸ்தானின் *ஸ்கர்டு* பகுதியில் பிறந்து, இந்தியப் பிரிவினையின் போது, ஜம்மு காஷ்மீர் இராச்சியத்தில் குடிபெயர்ந்து, 1947ல் ஜம்மு பிரஜா பரிசத் கட்சியை நிறுவினார்.. பின்னர் அதனை சியாமா பிரசாத் முகர்ஜி தலைமையிலான பாரதிய ஜனசங்கத்துடன் இணைத்து, அக்கட்சியின் முதல் அகில இந்தியப் பொதுச்செயலராக பணியாற்றியவர். 1966-இல் பாரதிய ஜனசங்கத்தின் அகில இந்திய தலைவராக இருக்கையில், 1967-ஆம் ஆண்டில் நடந்த நாடாளுமன்ற தேர்தலில், பாரதிய ஜனசங்கம், முதல் முறையாக இரட்டை இலக்கத்தில் 35 தொகுதிகளில் வெற்றி பெற்றது.  
இரண்டாவது மற்றும் நான்காவது நாடாளுமன்றத்திற்கு, தில்லி வடக்கு மற்றும் தெற்கு தில்லி தொகுதியிலிருந்து வென்றவர்.  
இந்திராகாந்தி பிரதமராக இருந்த காலத்தில், நெருக்கடி நிலையின் போது 1975-1977ஆம் ஆண்டில் 18 மாதங்கள் சிறை சென்றவர்.  
அடல் பிகாரி வாஜ்பாய், லால் கிருஷ்ண அத்வானி மற்றும் நானாஜி தேஷ்முக் போன்ற தலைவர்களுடன் ஏற்பட்ட கருத்து மோதல் காரணமாக மார்ச், 1973ஆம் ஆண்டில் பாரதிய ஜனதா கட்சியிலிருந்து வெளியேறினார்.  
இந்தி மொழியிலும், ஆங்கிலத்திலும் பத்துக்கும் மேற்பட்ட நூல்களை எழுதியுள்ளார்.
# பால்ராஜ் மாதோக்

## மறைவு

பால்ராஜ் மாதோக் தமது 96-வது வயதில் உடலநலக்குறைவால் 2 மே 2016 அன்று புதுதில்லியில் மறைந்தார்.
# ஏ. ஆர். ஏ. எம். அபூபக்கர்

**அப்துல் ரசாக் அலிம் முகம்மது அபூபக்கர்** (*Abdul Razak Alim Mohamed Abubucker*, 31 மார்ச் 1912 - ) இலங்கை அரசியல்வாதியும், முன்னாள் நாடாளுமன்ற உறுப்பினரும் ஆவார்.
# ஏ. ஆர். ஏ. எம். அபூபக்கர்

## அரசியலில்

அபூபக்கர் 1947 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மூதூர் தொகுதியில் போட்டியிட்டு 3,480 வாக்குகளுடன் வெற்றி பெற்று நாடாளுமன்றம் சென்றார். 1952 தேர்தலில் மூதூர் தொகுதியில் போட்டியிட்டு சுயேட்சை வேட்பாளர் எம். ஈ. எச். முகம்மது அலி என்பவரிடம் 2,721 வாக்குகளால் தோற்றார். இவர் மீண்டும் மார்ச் 1960 தேர்தலில் இலங்கை சனநாயகக் கட்சி வேட்பாளராகப் போட்டியிட்டு 298 வாக்குகள் மட்டுமே பெற்று தோற்றார்.
# சீசியம் சல்பேட்டு

**சீசியம் சல்பேட்டு** *(Caesium sulfate)* என்பது Cs2SO4 என்ற மூலக்கூற்று வாய்ப்பாடு கொண்ட வேதிச் சேர்மம் ஆகும். சம அடர்த்தி அல்லது அடர்த்திச் சரிவு மைய விலக்கலில் பயன்படுத்தக்கூடிய அடர்த்தியான நீர்க்கரைசல்கள் தயாரிக்க கந்தக அமிலத்தின் இச்சீசிய உப்பு பயன்படுகிறது. எலிகளுக்கு வாய்வழியாக கொடுக்கும் போது இச்சேர்மத்தின் உயிர்க் கொல்லும் அளவு 2830 மி.கி/கி.கி என்று மதிப்பிடப்பட்டுள்ளது.
# எம். ஈ. எச். மகரூப்

**முகம்மது எகுத்தார் ஹாஜியார் மகரூப்** (*Mohamed Ehuttar Hadjiar Maharoof*, 5 சனவரி 1939 - 20 சூலை 1997) இலங்கை அரசியல்வாதியும், முன்னாள் நாடாளுமன்ற உறுப்பினரும் ஆவார்.
# எம். ஈ. எச். மகரூப்

## ஆரம்ப வாழ்க்கை

மகரூப் 1939 சனவரி 5 இல் இலங்கையின் கிழக்கு மாகாணம், திருகோணமலை மாவட்டத்தில் பிறந்தார். இவரது தந்தை கிண்ணியா கிராமசபைத் தலைவராக இருந்தவர். சகோதரர் எம். ஈ. எச். முகம்மது அலி நாடாளுமன்ற உறுப்பினராக இருந்தவர்.
# எம். ஈ. எச். மகரூப்

## அரசியலில்

மகரூப் 1965 இல் தந்தை இறந்ததை அடுத்து அரசியலில் இறங்கினார். 1978 இல் மன்னார் மாவட்ட அமைச்சராக நியமிக்கப்பட்டார். 1989 தேர்தலில் ஐதேக வேட்பாளராக திருகோணமலை மாவட்டத்தில் போட்டியிட்டு மீண்டும் நாடாளுமன்றம் சென்றார். 1990 இல் துறைமுகங்கள், மற்றும் கப்பல் போக்குவரத்து இராசாங்க அமைச்சராக நியமிக்கப்பட்டார். 1994 தேர்தலில் மீண்டும் வேட்பாளராக நிறுத்தப்பட்டு வெற்றி பெற்றார்.
# எம். ஈ. எச். மகரூப்

## படுகொலை

மகரூப் திருகோணமலை மாவட்டத்தில் தமிழர்களுடன் சிறந்த புரிந்துணர்வைக் கொண்டிருந்தார். சிறீலங்கா முஸ்லிம் காங்கிரசு கட்சி உருவாக்கத்தையும், முசுலிம்களுக்கு என தென்கிழக்கு மாகாணசபை உருவாக்கத்துக்கும் எதிர்ப்புத் தெரிவித்திருந்தார். 1997 சூலை 20 காலையில் மகரூப் பயணம் செய்த வாகனம் இறக்கண்டி செல்லும் வழியில் குச்சவெளி வீதியில் திருகோணமலைக்கும் நிலாவெளிக்கும் இடையில் 6 ஆம் மைல் கட்டையடியில் வைத்து கண்ணிவெடி ஒன்றில் சிக்கியதில் மகரூப் கொல்லப்பட்டார். அவருடன் மேலும் ஐவரும் (ஓட்டுனர், பாதுகாப்பு அதிகாரி, நண்பர், பாடசாலை அதிபர் ஒருவர், சாரதியின் 5 வயது மகன்) கொல்லப்பட்டனர்.
# சீசியம் புரோமைடு

**சீசியம் புரோமைடு** *(Caesium bromide)* என்பது CsBr என்ற மூலக்கூற்று வாய்ப்பாடு கொண்ட சீசியமும் புரோமினும் சேர்ந்த வேதிச் சேர்மம் ஆகும். சீசியம் குளோரைடு வகை கனசதுர அமைப்பை ஒத்த எளிய கனசதுர படிக அமைப்பை சீசியம் புரோமைடு பெற்றிருக்கிறது. இவ்வமைப்பு Pm3m இடக்குழு வகையையும் அணிக்கோவை மதிப்பு a = 0.42953 நா.மீ. Cs+ மற்றும் Br− அயனிகளுக்கு இடையில் உள்ள இடைவெளி 0.37198 நா.மீ ஆகும். எலிகளுக்கு வாய்வழியாக கொடுக்கப்பட்டால் இதனுடைய கொல்லும் அளவு 1400 மி.கி/ கி.கி என்று மதிப்பிடப்பட்டுள்ளது.
# சீசியம் புரோமைடு

## தொகுப்பு முறையில் தயாரிப்பு

பின்வரும் வேதி வினைகள் வழியாக சீசியம் புரோமைடைத் தயாரிக்கலாம்.
# சீசியம் புரோமைடு

## தொகுப்பு முறையில் தயாரிப்பு

### நடுநிலையாக்கல் வினை

CsOH <sub>(நீர்த்த)</sub> + HBr <sub>(நீர்த்த)</sub> → CsBr <sub>(நீர்த்த)</sub> + H2O <sub>(நீர்மம்)</sub>
Cs<sub>2</sub>(CO<sub>3</sub>) <sub>(நீர்த்த)</sub> + 2 HBr <sub>(நீர்த்த)</sub> → 2 CsBr <sub>(நீர்த்த)</sub> + H<sub>2</sub>O <sub>(நீர்மம்)</sub> + CO<sub>2</sub> <sub>(வாயு)</sub>  
• நேரடித் தொகுப்பு வினை:  
2 Cs <sub>(திண்மம்)</sub> + Br<sub>2</sub> <sub>(வாயு)</sub> → 2 CsBr <sub>(திண்மம்)</sub>  
சீசியம் உலோகம், உப்பீனிகளுடன் நேரடியாக வினைபுரியும் போது அதி தீவிரமாக வினைபுரிகிறது என்பதாலும் அதிக விலைமதிப்பு கொண்டது என்பதாலும் பெரும்பாலும் இம்முறையில் சீசியம் புரோமைடு தயாரிக்கப்படுவதில்லை.
# சீசியம் புரோமைடு

## பயன்கள்

ஒளியியலில் சில சமயங்களில் நிறமாலை ஒளியளவியில், ஒளிக்கற்றைப் பிரிப்பானாக சீசியம் புரோமைடு பயன்படுத்தப்படுகிறது.
# மெர்சிங்

**மெர்சிங்** (ஆங்கிலம்: *Mersing*; மலாய்: *Mersing*; சீனம்: 丰盛港; ஜாவி:مرسيڠ) என்பது மலேசியா, ஜொகூர் மாநிலத்தில், மெர்சிங் மாவட்டத்தில் உள்ள ஒரு நகரமாகும்.  
மெர்சிங் நகரம் மிக நீண்ட வரலாற்றைக் கொண்டது. இந்த நகரம் மெர்சிங் மாவட்டத்தின் தலைநகரமாகவும் விளங்குகிறது. ஜொகூர் மாநிலத்தில் மெர்சிங் எனும் பெயரில் இரு இடங்கள் உள்ளன.  
- **மெர்சிங் நகரம்**
- **மெர்சிங் மாவட்டம்**  
மலேசியத் தலைநகரமான கோலாலம்பூர் மாநகரில் இருந்து 355 கி.மீ.; ஜொகூர் மாநிலத் தலைநகரமான ஜொகூர் பாரு மாநகரில் இருந்து 127 கி.மீ.; பகாங் மாநிலத் தலைநகரமான [குவாந்தான்]] மாநகரில் இருந்து 165 கி.மீ. தொலைவில் அமைந்து உள்ளது.
# மெர்சிங்

## பொது

மெர்சிங் மாவட்டத்தில் நிறைய சுற்றுலாத் தீவுகள் உள்ளன. அழகிய கடற்கரைகளில் நிறைய தங்கும் விடுதிகள் உள்ளன. இந்த நகரத்தின் சுற்றுவட்டாரப் பகுதிகள் கடல்கரை அழகிற்குப் பிரபலமானவை. இந்த நகரத்தில் இருந்துதான் தென்சீனக் கடலில் இருக்கும் சுற்றுலாத் தீவுகளுக்குப் படகு ஏறிச் செல்ல வேண்டும்.  
மெர்சிங் நகரம் பல காரணங்களுக்காக முக்கியத்துவம் வாய்ந்தது. ஜொகூர் மாநிலத்தின் கிழக்குப் பகுதியில் அமைந்துள்ள இரண்டு முக்கிய நகரங்களில் மெர்சிங் நகரமும் ஒன்றாகும். மற்றொரு நகரம் கோத்தா திங்கி.  
தெற்கு மற்றும் கிழக்கு ஜொகூரை இணைக்கும் பிரதான சாலையில் மெர்சிங் நகரம் அமைந்துள்ளது. பகாங் மாநிலத்தின் தலைநகர் குவாந்தான் உட்பட மற்ற கிழக்குக்கரை நகடங்களை இணைக்கின்றது. மேலும் தியோமான் தீவு போன்ற தென்சீனக் கடல் தீவுகளுக்குச் செல்வதற்கு இந்த நகரம் படகுதுறை நகரமாகவும் விளங்குகிறது.  
இயற்கைச் சுற்றுச்சூழல் சுற்றுலா, மீன்பிடித் தொழில், கடல் சார் மீன்வளர்ப்புத் தொழில், விவசாயம் மற்றும் இலகு வகை தொழிற்சாலைகள் ஆகியவை இந்த நகரத்தின் முக்கியப் பொருளாதார நடவடிக்கைகள்.  
மெர்சிங் மாவட்டத்தில் ஏழுக்கும் மேற்பட்ட தீவுகள் உள்ளன. இவை உள்நாட்டு; வெளிநாட்டு சுற்றுலாப் பயணிகளை வெகுவாக ஈர்க்கின்றன. தியோமன்தீவிற்குச் சுற்றுலாப் பயணிகளைப் படகு மூலம் கொண்டு செல்ல மெர்சிங் நகரத்தில் படகுத் துறையும் உள்ளது.
# மெர்சிங்

## பொது

### பெயர் வரலாறு

மெர்சிங் எனும் பெயர் மாவ் ஷெங் போர்ட் (Mau Sheng Port) எனும் சீன மொழிச் சொல்லில் இருந்து பெறப்பட்டு இருக்கலாம் என்று நம்பப் படுகிறது. 1880-ஆம் ஆண்டு முதல், மெர்சிங் எனும் சொல் ஜொகூர் மக்களின் பயன்பாட்டில் இருந்து வருகிறது.  
மேலும் அமீர் சிங் (Amir Singh) அல்லது மென் சிங் (Men Singh) என்று பெயர் கொண்ட சீக்கிய வணிகர் ஒருவரிடம் இருந்தும், மெர்சிங் எனும் பெயர் பெறப்பட்டு இருக்கலாம் என்றும் நம்பப் படுகிறது. ஒரு தீர்க்கமான முடிவு கிடைக்கவில்லை.
# மெர்சிங்

## மெர்சிங் சுற்றுலா தீவுகள்

- அவுர் தீவு (Aur Island)
- பெசார் தீவு (Besar Island)
- அரிமாவ் தீவு (Harimau Island)
- அரோங் பொழுதுபோக்கு வனப்பூங்கா (Arong Recreational Forest)
- பெமாங்கில் தீவு (Pemanggil Island)
- ராவா தீவு (Rawa Island)
- சிபு தீவு (Sibu Island)
- தாமான் நெகாரா எண்டாவ் ரொம்பின் (Taman Negara Endau Rompin)
# கல்கியின் அமரதாரா (புதினம்)

**கல்கியின் அமரதாரா** கல்கி கிருஷ்ணமூர்த்தியின் மகள் ஆனந்தி எழுதிய புதினமாகும். இது நான்கு பாகங்களைக் கொண்ட புதினமாகும். இந்நூலின் முதல் 26 அத்தியாயங்களைகீ கல்கி எழுதியதாக முன்னுரையில் ஆனந்தி குறிப்பிட்டிருக்கிறார்.
# கல்கியின் அமரதாரா (புதினம்)

## அமைப்பு

- முதல் பாகம் - இந்துமதியின் கதை (50 அத்தியாயங்கள்)
- இரண்டாம் பாகம் - நட்சத்திர உதயம் (50 அத்தியாயங்கள்)
- மூன்றாம் பாகம் - ரங்கதுரையின் கதை (39 அத்தியாயங்கள்)
- நான்காம் பாகம் - வாழ்வு மலர்ந்தது (26 அத்தியாயங்கள்)  
இந்த நான்கு பாகங்களும் இரு தொகுதிகளாக வெளிவந்துள்ளன.  
- 'கல்கியின் அமரதாரா', நூல், (1 & 2ஆம் பாகங்கள்) (6ஆம் பதிப்பு 2012; வானதி பதிப்பகம், 23, தீனதயாளு தெரு, தி.நகர், சென்னை)
- 'கல்கியின் அமரதாரா', நூல், (3 & 4ஆம் பாகங்கள்) (3ஆம் பதிப்பு 2013; வானதி பதிப்பகம், 23, தீனதயாளு தெரு, தி.நகர், சென்னை)
# கோத்தா திங்கி

<small>*(ஜொகூர் மாநிலத்தில் கோத்தா திங்கி எனும் பெயரில் கோத்தா திங்கி மாவட்டம்; கோத்தா திங்கி நகரம்; என இரு இடங்கள் உள்ளன.)*</small>  
**கோத்தா திங்கி** என்பது (மலாய்: *Pekan Kota Tinggi*; ஆங்கிலம்: *Kota Tinggi Town*; சீனம்: 哥打丁宜) மலேசியா, ஜொகூர் மாநிலத்தில், கோத்தா திங்கி மாவட்டத்தில் உள்ள ஒரு நகரம் ஆகும். ஜொகூர் பாரு நகருக்கு 42 கி.மீ. வடக்கே அமைந்து உள்ளது. மெர்சிங் நகரம் மிக அருகில் உள்ள நகரமாகும்.  
செடிலி அல்லது தஞ்சோங் செடிலி எனும் ஒரு சிறிய மீன்பிடி நகரம், கோத்தா திங்கி நகரத்திற்கு வடகிழக்கில் 37 கி.மீ தொலைவில் உள்ளது. இந்த மீன்பிடி நகரம் தீபகற்ப மலேசியாவின் கிழக்கு கடற்கரையில் இரண்டாவது பெரிய மீன்பிடி துறைமுகமாகும்.
# கோத்தா திங்கி

## வரலாறு

கோத்தா திங்கியின் வரலாறு 1529-ஆம் ஆண்டில் இருந்து தொடங்குகிறது. ஏனெனில் 1528 முதல் 1564 வரை ஜொகூரை ஆட்சி செய்த ஜொகூர் சுல்தான் இரண்டாம் அலாவுதீன் ரியாட் சா என்பவரால் கோத்தா திங்கி நகரம் முதன்முதலில் உருவாக்கப்பட்டது.  
முன்பு காலத்தில் கோத்தா திங்கியில் பல கோட்டைகள் கட்டப்பட்டன. காரா கோட்டை (1529), சாயோங் கோட்டை (1536), பத்து கோட்டை (1540), செலுயுட் கோட்டை (1564), பத்து சாவார் கோட்டை (1587), தௌகிட் கோட்டை (1623), கோத்தா திங்கி கோட்டை (1685), பஞ்சோர் கோட்டை (1716) என எட்டு கோட்டைகள். இவற்றுள் சில கோட்டைகள் மட்டுமே எஞ்சியுள்ளன.  
ஜொகூர் சுல்தானகம் கோத்தா திங்கியில் நிறுவப் பட்டதால் கோத்தா திங்கி ஒரு வரலாற்று நகரம் என்று அழைக்கப் படுகிறது. பல வரலாற்றுக் கல்லறை]]கள் இங்கு காணப் படுகின்றன. சுல்தான் முகமட் மங்காட் டி ஜுலாங் கல்லறை (Sultan Mahmud Mangkat Di Julang Mausoleum); பெண்டகாரா துன் ஹபீப் அப்துல் மஜித் கல்லறை; லக்சமணா பெந்தான் கல்லறை; போன்ற கல்லறைகள் இங்கு தான் உள்ளன.
# கோத்தா திங்கி

## கோத்தா திங்கி வெள்ளம்

2006 டிசம்பர் 18-ஆம் தேதி தொடங்கி 2007 ஜனவரி 13-ஆம் தேதி வரை மலேசியாவில் ஒரு பெரிய வெள்ளம் ஏற்பட்டது. சிங்கப்பூர்; ஜொகூர்; பகாங்; மலாக்கா மற்றும் நெகிரி செம்பிலான் மாநிலங்களையும் பேரழிவிற்கு உட்படுத்திய அந்த வெள்ளத்தில் கோத்தா திங்கி நகரமும் கடுமையாகப் பாதிக்கப்பட்டது.  
கிட்டத்தட்ட 100,000 பேர் மீட்பு மையங்களில் புகலிடம் அடைய வேண்டிய நிலை ஏற்பட்டது. சில நாட்களுக்கு முன்பாக பிலிப்பைன்ஸ் மற்றும் வியட்நாம் நாடுகளை உத்தோர் சூறாவளி (Typhoon Utor) தாக்கியது. அதன் காரணம் சராசரிக்கும் மேலாக பெய்த மழையால் வெள்ளம் ஏற்பட்டது. இந்தச் சூறாவளியின் காரணமாகச் சிங்கப்பூர் மற்றும் இந்தோனேசியாவின் சில பகுதிகளும் வெள்ளத்தில் மூழ்கின.
# கோத்தா திங்கி

## கோத்தா திங்கி வெள்ளம்

### கோத்தா திங்கி நகரம் வெள்ளத்தில் மூழ்கியது

முதல் வெள்ளம் 19 டிசம்பர் 2006-இல் தொடங்கியது. கோத்தா திங்கி நகரத்தை முழுமையாக மூழ்கடித்தது. வெள்ள அளவு 4.90 மீட்டர் (16.1 அடி) உயரத்திற்கு உயர்ந்தது. இரண்டாவது வெள்ள அலை 5.45 மீட்டர் (17.9 அடி) உயரத்தையும் தாண்டியது.  
கோத்தா திங்கி நகரம் கிட்டத்தட்ட இரண்டு வாரங்களாக நீருக்கு அடியில் மூழ்கி இருந்தது. நிலச்சரிவு மற்றும் வெள்ளம் காரணமாக மற்ற நகரங்களில் இருந்தும் தனிமைப் படுத்தப்பட்டது.
# கோத்தா திங்கி

## கோத்தா திங்கி வெள்ளம்

### கோத்தா திங்கி நீர்வீழ்ச்சி

கோத்தா திங்கி நகரில் இருந்து வடமேற்கே 16 கி.மீ. (10 மைல்) தொலைவில் உள்ள லோம்பாங் எனும் இடத்தில் கோத்தா திங்கி நீர்வீழ்ச்சி உள்ளது. ஜொகூர் பாரு மாநகரத்தில் இருந்து 60 கி.மீ. தூரத்திலும் அமைந்துள்ளது.  
உள்ளூர் சுற்றுலா தலங்களில் மிகப் பிரபலமான நீர்வீழ்ச்சி ஆகும். முந்தகாக் (*Gunung Muntahak*) எனும் மலையின் அடிவாரத்தில் இந்த நீர்வீழ்ச்சி உள்ளது.
# பொந்தியான் மாவட்டம்

**பொந்தியான் மாவட்டம்** (ஆங்கிலம்: *Pontian District*); மலாய்: *Daerah Pontian*; சீனம்: 笨珍县; ஜாவி: فونتيان) என்பது மலேசியாவின் ஜொகூர் மாநிலத்தின், தென் மேற்கில் அமைந்து உள்ள ஒரு மாவட்டம். இந்த மாவட்டத்திற்கு பொந்தியான் கிச்சில் நகரம் தலைநகரமாக விளங்குகிறது.  
இந்த மாவட்டத்தில் உள்ள இரண்டு நகரங்களின் பெயர்களிலும் பொந்தியான் எனும் பெயர் பயன்படுத்தப்படுகிறது, பொந்தியான் பெசார் மற்றும் பொந்தியான் கிச்சில். அவற்றுள் பொந்தியான் கிச்சில் நகரம், பொந்தியான் மாவட்டத்தின் தலைநகரமாக விளங்குகிறது.  
இங்குள்ள பெரும்பாலான பகுதிகள் சதுப்பு நிலங்களால் ஆனவை. முக்கியத் தொழிலாக மீன்பிடித் தொழில் உள்ளது.
# பொந்தியான் மாவட்டம்

## பொருளாதாரம்

பொந்தியான் மாவட்டம் மீன்பிடி, அன்னாசிப் பண்ணைகள் மற்றும் செம்பனை தோட்டங்களின் மையமாக இருந்தது. இருப்பினும் அண்மைய காலமாக விவசாயம், மீன்பிடி, தொழில்துறை மற்றும் சுற்றுலாத் துறையாக வளர்ச்சி கண்டு வருகிறது.  
இந்த மாவட்டத்தின் முக்கியப் பொருளாதார நடவடிக்கைகள் இயற்கைச் சூழல் சுற்றுலா, மீன்பிடி, கடல்சார் மீன் வளர்ப்பு நடவடிக்கைகள் மற்றும் உணவு பதப்படுத்துதல்.
# பொந்தியான் மாவட்டம்

## நிர்வாகப் பகுதிகள்

பொந்தியான் மாவட்டம் 10 முக்கிம்களாகப் பிரிக்கப்பட்டு உள்ளது.  
- அப்பி அப்பி *(Api-Api)*
- ஆயர் பாலோய் *(Ayer Baloi)*
- ஆயர் மாசின் *(Ayer Masin)*
- பெனுட் *(Benut)*
- ஜெராம் பத்து *(Jeram Batu)*
- பெங்காலான் ராஜா *(Pengkalan Raja)*
- பொந்தியான் *(Pontian)*
- ரிம்பா தெர்ஜுன் *(Rimba Terjun)*
- செர்காட் *(Serkat)*
- சுங்கை காராங் *(Sungai Karang)*
- சுங்கை பீங்கான் *(Sungai Pinggan)*
# பொந்தியான் மாவட்டம்

## தேர்தல் முடிவுகள்

### மலேசியப் பொதுத் தேர்தல், 2018

மலேசிய மக்களவையில் பொந்தியான் மாவட்டத்தின் தொகுதிகள்  
| # | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# பொந்தியான் மாவட்டம்

## ஜொகூர் மாநிலச் சட்டமன்றம்

### மலேசியப் பொதுத் தேர்தல், 2018

ஜொகூர் மாநிலச் சட்டமன்றத்தில் பொந்தியான் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:  
| # | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# பொந்தியான் மாவட்டம்

## பொந்தியான் பாரிட் இப்ராகிம் தமிழ்ப்பள்ளி

பொந்தியான் மாவட்டத்தில் ஒரே ஒரு தமிழ்ப்பள்ளி உள்ளது. அதன் பெயர் பாரிட் இப்ராகிம் தமிழ்ப்பள்ளி. 1939-ஆம் ஆண்டில் நிறுவப்பட்டது.  
இந்தப் பள்ளியின் மாணவர்கள் எண்ணிக்கை 64. ஆண்கள் 35 பேர்; பெண்கள் 29 பேர். 14 ஆசிரியர்கள் பணிபுரிகிறார்கள்.
- பள்ளி தொடர்பான படங்கள்:
**பொந்தியான் பாரிட் இப்ராகிம் தமிழ்ப்பள்ளி**
# வேலைத்துணுக்குப் பொருளாதாரம்

**வேலைத்துணுக்குப் பொருளாதாரம்** (gig economy) என்பது முழுநேர வேலைகளுக்குப் பதிலாக குறிப்பிட்ட வேலைத்துணுக்குகளைச் செய்துமுடிக்கும்படியான குறுகிய கால வேலை ஒப்பந்தங்களை அடிப்படையாகக் கொண்ட ஒன்றாகும். தகவல் தொழில்நுட்ப வளர்ச்சியானது வேலைத்துணுக்குப் பொருளாதாரத்தை சாத்தியப்படுத்தியுள்ள முக்கியமான காரணிகளில் ஒன்று.  
இது தொழில்முனைவோருக்கு அதிகாரம் அளிக்கும்; புதுமையாக்கத்தைக் கட்டற்றுப் பெருகச்செய்யும் என்றெல்லாம் ஒரு சாராரும், இது தொழிலாளர் தங்கள் தற்சார்பையும், உரிமைகளையும் இழந்து அடுத்த துண்டு வேலையைத் தேடியலையும் நிலைக்கு ஆளாக்கிவிடும் என்று ஒரு சாராரும் கருதுகின்றனர். அமெரிக்க குடியரசுத் தலைவர் தேர்தலில் குறிப்பிடத்தகுந்த விவாதப் பொருளாக வேலைத்துணுக்குப் பொருளாதாரம் உருவெடுத்திருக்கிறது.
# மேரி ஆண்டர்சன்

**மேரி ஆண்டர்சன்** (*Mary Anderson*) (1866&ndash;1953) ஓர் அமெரிக்கர். நில புலன் தொழில் வளர்ச்சியாளரும் புதுமைப்புனைவாளரும் பண்ணையாளரும் கொடிமுந்திரித் தோட்ட உரிமையாளரும் ஆவார். இவர் காற்றுக் கவசத் துடைப்பி அலகை உருவாக்கினார். இவருக்கு 1903-இல் இதற்கான முதல் காப்புரிமம் வழங்கப்பட்டது. காற்றுக்கவசத் துடைப்பி எனும் இது சீருந்து சாளரக்கதவைத் துடைக்க உதவும் தன்னியக்கக் கருவியாகும். இது சீருந்துக்குள்ளிருந்தே கட்டுபடுத்தவல்ல கருவியாகும்.
# மேரி ஆண்டர்சன்

## இளம்பருவம்

மேரி ஆண்டர்சன் அமெரிக்க மீளாக்கக் காலகட்டத் தொடக்கத்தில் 1866-இல் அலபாமாவில் உள்ள கிரீன் கவுண்டியில் பிறந்தார். இவர் 1889-இல் வளர்நிலை நகரமான அலபாமாவிலமைந்த பர்மிங்காமுக்கு தன் விதவைத் தாயுடனும் தங்கையுடனும் இடம்பெயர்ந்தார். அங்கு சென்று நிலைத்ததும் ஃஐலாந்து வளாகத்தில் ஃபேர்மவுண்ட் அடுக்ககத்திக் கட்டினார். இவர் 1898-இல் கலிஃபோனியாவில் உள்ள ஃபிரெசுனோவுக்கு நகர்ந்தார். அங்கு 1898 வரை கால்நடைப் பண்ணையையும் கொடிமுந்திரித் தோட்டத்தையும் நடத்தினார்.
# மேரி ஆண்டர்சன்

## காற்றுக்கவசத் துடைப்பியின் புனைவு

நியூ யார்க் நகருக்கு 1902-இல் பனிமிகுந்த மழைக்காலத்தில் சீருந்தில் போகும்போது, இவர் ஊர்தியோட்டி அவற்றின்மீது விழும் பனிக்கட்டிகளை அகற்றமுடியாததால் இரு கண்ணாடித் தட்டுகளையும் திறந்துவிட்டுச் செல்வதைக் கண்ணுற்றுள்ளார். பின் இவர் அலபாமா திரும்பியதும் ஒரு கைவினைக் காற்றுக்கவசத் துடைப்பி வடிவமைப்பாளரை வாடகைக்கு அமர்த்தி புதிய வடிவமைப்பை உருவாக்கி உள்ளூர்ப் பட்டறையில் அந்த வடிவமைப்புக்கான செய்முறைக் கருவியைச் செய்யச் செய்துள்ளார். உடனே 1903-இல் அதற்கான உரிமத்துக்கு விண்ணப்பித்து 17 ஆண்டுகளுக்கான காற்றுக்கவசத் துடைப்பிக்கான உரிமத்தைப் பெற்றுள்ளார்.  
இவர் தனது புதுமைப்புனைவை 1905-இல் ஒரு கனடியக் குழுமத்துக்கு விற்கமுனைந்தபோது அக்குழுமம் "வணிகவியலாக இதை விற்பது அவ்வளவு மதிப்புடையதாகக் கருதவில்லை" என வாங்க மறுத்துவிட்டது.  
பிறகு 1920-இல் உரிமம் காலாவதியனதும் தானியங்கியாக்கத் தொழில்வணிகம் பலபடியாக வளரவே ஆண்டர்சனின் அடிப்படை வடிவமைப்பிலான காற்றுக்கவசத் துடைப்பி செந்தரக் கருவியாகப் பயன்படலானது.இதை 1922-இல் கேடில்லாக் எனும் சீருந்தாக்கக் குழுமம் முதன்முதலாகப் பயன்படுத்திச் சீருந்துகளைச் செய்யத் தொடங்கியது.  
ஆண்டர்சனின் காற்றுக்கவசத் துடைப்பி புனைவு சுருக்கமாகப் பிரித்தானிய புனைவு நிரலிலும் விவரிக்கப்பட்டுள்ளது/ வினாக்காட்சி; QI (மிக ஆர்வமானவை); பருவம் 10, விவரணை 16 - "வேலையைப் பற்றி மட்டும்".
# பட்டிண்டா மாவட்டத்திலுள்ள ஊர்களின் பட்டியல்

இது பஞ்சாபின் பட்டிண்டா மாவட்டத்திலுள்ள ஊர்களின் பட்டியல்
# பட்டிண்டா மாவட்டத்திலுள்ள ஊர்களின் பட்டியல்

## பட்டியல்

- பக்கா
- பங்கீ ருலதூ
- பங்கீ தீபா சிங்
- பங்கீ நிஹால சிங்
- பங்கீ ருகூ
- பஹிமண ஜஸ்ஸா சிங்
- பஹிமண கௌர் சிங்
- பாகீ வாந்தர்
- பகவான் புரா
- பதிஹகட்ஹ நௌ அபாத்
- பத்தா பாலூ
- கியானா
- காடவாலி
- கஹிலேவாலா
- கோலேவாலா
- குரூசர் ஜகா
- ஜஜ்ஜல்
- ஜீவன் சிங் வாலா
- ஜோகேவாலா
- கைலே வாந்தர்
- காலாலவாலா
- கணகவால்
- காவுரேயானா
- கமாலூ
- கோட பகதூ
- லாலேயாணா
- லஹிரி
- லாலேவாலா
- மாஹீ நங்கல்
- மலகாணா
- மானுயானா
- மானவாலா
- மிரஜேயாணா
- நங்கலா
- நாதேஹா
- ஃபூலா கடி
- ரியா
- ராமசரா
- ராமதீரத ஜகா
- சங்கத் குரத்
- சேக்புரா
- சிங்கோ
- சுகலத்தீ
- துங்கராலீ
- தரகாணவாலா
- திவுணா புஜாரீயாம்
# சத்தம் போடாதே

**சத்தம் போடாதே** என்பது 2007ஆவது ஆண்டில் தமிழில் வெளியான திகில் திரைப்படமாகும். சங்கர், செந்தில்நாதன் ஆகியோர் தயாரித்த இத்திரைப்படத்தை வசந்த் எழுதி இயக்கியிருந்தார். பிரித்விராஜ், பத்மபிரியா, நிதின் சத்யா ஆகியோர் முக்கிய கதாபாத்திரங்களிலும், நாசர், பிரேம்ஜி அமரன், சுகாசினி ஆகியோர் இதர துணைக் கதாபாத்திரங்களிலும் நடித்திருந்தனர். இத்திரைப்படம் ஒரு உண்மையான சம்பவத்தை அடிப்படையாகக் கொண்டதாகும். இப்படமானது, நேர்மையான விமர்சனங்களை பெற்றதுடன் நல்ல வரவேற்பையும் பெற்றது. யுவன் சங்கர் ராஜா இசையமைப்பில் உருவான இத்திரைப்படம் 14 செப்டம்பர் 2007 அன்று வெளியானது. இத்திரைப்படம் தமிழில் வெளியான நாளன்றே மலையாளத்தில் *கேகாத சப்தம்* என்ற பெயரில் வெளியானது.
# சத்தம் போடாதே

## கதைச் சுருக்கம்

ரத்னவேல் காளிதாஸ் அதிகமான மது அருந்துவதால் ஆண்மைக்குறைவு பிரச்சினையை எதிர்கொள்கிறார். இந்த உண்மையை மறைத்துக்கொண்டு அவர் பாணுவை மணமுடித்துக்கொள்கிறார். திருமணத்திற்குப் பிறகு உண்மை நிலவரம் வெளிப்படும்போது, அவர்களின் தாம்பத்ய உறவில் பிரச்சினைகள் ஏற்பட்டு இறுதியில் விவாகரத்தில் முடிவடைகிறது.  
பாணுவின் கடந்தகால வாழ்க்கை பற்றி அறிந்தும், ரவிச்சந்திரன் அவரை காதலித்து மணந்துகொள்கிறார். ரவிச்சந்திரனுடன் பாணுவின் வாழ்க்கை மகிழ்ச்சியாக அமைகிறது. ஆனால் திடீரென்று ரத்னவேல் காளிதாஸ் மீண்டும் பாணுவின் வாழ்க்கையில் தோன்றுகிறார். இதனால் பாணுவின் வாழ்க்கையில் என்ன மாற்றங்கள் ஏற்படுகின்றன என்பதே படத்தின் மிரட்டல் நிறைந்த முடிவுப் பகுதியாகும்.
# சத்தம் போடாதே

## நடிகர்கள்

- பிரித்விராஜ் - ரவிச்சந்திரன்
- பத்மபிரியா - பாணு
- நிதின் சத்யா - ரத்னவேல் காளிதாஸ்
- சுகாசினி - மகப்பேறு நிபுணர்
- நாசர் - வின்சென்ட் செல்வகுமார்
- சிறீமன் - காவலர்
- பிரேம்ஜி அமரன் - ரவிச்சந்திரனின் நண்பர்
- ராகவ் - பானுமதியின் சகோதரர்
- ஜெகன் - ஜெகன் (ரத்னவேலுவின் நண்பர்)
- கிரேன் மனோகர் - ராமச்சந்திரன்
- சௌந்தர்யா - ராமச்சந்திரனின் தாயார்
- சின்னத்திரை நாகேஷ் - பானுமதியின் தந்தை
# சத்தம் போடாதே

## விமர்சனம்

ஆனந்த விகடன் வார இதழில் எழுதிய விமர்சனத்தில் "மதுப் பழக்கத்தின் விபரீத விளைவுகளை வைத்து, சஸ்பென்ஸ் த்ரில்லர் கதை பின்னியிருக்கிறார் இயக்குநர் வஸந்த். சைக்கோபாத் கதையை வக்கிரம் கலக்காமல் நயமாகக் கையாண்ட விதத்துக்கு ஹேட்ஸ் ஆஃப்!" என்று எழுதி மதிப்பெண்களை வழங்கினர்.
# பெருங்கடல் கதிரவமீன்

**பெருங்கடல் சூரியமீன்** (*Ocean sunfish*) என்பது உலகில் மிக அதிகமாக அறியப்பட்ட ஒருவகை எலும்பு மீனாகும். இதன் அறிவியல் பெயர் மோலா மோலா என்பதாகும். சராசரியாக நன்கு வளர்ச்சியடைந்த எலும்பு மீன் ஏறத்தாழ 247 கிலோ முதல் 1000 கிலோ கிராம் வரை எடையைக் கொண்டுள்ளது. இவ்வினங்கள் உலகம் முழுவதும் வெப்ப வலயம் மற்றும் மிதவெப்ப மண்டலப் பகுதிகளை வாழிடமாகக் கொண்டுள்ளன. இம்மீனின் தோற்றம் மற்ற மீன்களைப் போலில்லாமல் வால்பகுதியில் இணைந்துள்ள தலையைப் பெற்றதாக உள்ளது. இல்லாதது போல் இருக்கும் இதன் உடல் பக்கவாட்டில் தட்டையாக இருக்கிறது. சூரிய மீனின் முதுகுத் துடுப்பும் கீழ்த்துடுப்பும் நீட்சியடைந்து உயரமானவைகளாக உள்ளன.  
முக்கியமாக சொறிமீன்களை உணவாக உட்கொண்டே இவை வாழ்கின்றன. ஆனால் இவ்வுணவு ஒரு சத்துமிகுந்த உணவாக அவற்றிற்கு இருப்பதில்லை. எனவே அதிகமான அளவில் சொறிமீன்களை இவை உட்கொண்டால்தான் இதனுடைய பெரிய உருவத்தை காப்பாற்றிக் கொள்ளவும் அபிவிருத்தி செய்து கொள்ளவும் முடிகிறது. முதுகெலும்பிகளில் மிக அதிகமான முட்டையிடும் மீன் சூரிய மீனாகும் சுமார் முப்பது கோடி வரையிலான எண்ணிக்கையில் பெண் சூரிய மீன் ஒரே நேரத்தில் முட்டைகளிடுகிறது. சூரியமீனின் குட்டிகள் பெரிய மார்புத் துடுப்புகள் , ஒரு வால் துடுப்பு மற்றும் முதுகுத் தண்டுடன் கூடிய நுண்ணோவிய கோளமீன்கள் போல முதிர்ச்சியடைந்த சூரியமீனுடன் தொடர்பற்றவை போலக் காணப்படுகின்றன.  
முதிர்ச்சியடைந்த சூரிய மீன்கள் சிலவகையான இயற்கை விலங்குகளால் பாதிக்கப்படுகின்றன. ஆனால் கடல் சிங்கங்கள், கொலையாளி திமிங்கிலங்கள், மற்றும் சுறாக்கள் அவற்றை உட்கொள்கின்றன. ஜப்பான், கொரியா, தைவான் உட்பட உலகின் சில பகுதிகளில் சூரியமீன் உணவு அருஞ்சுவை உணவாகக் கருதப்படுகிறது. மோலிடே குடும்பத்தைச் சேர்ந்த மீன்களையும் மீன்வகைப் பொருட்களையும் விற்பனை செய்ய ஐரோப்பிய ஒன்றியம் கட்டுப்பாடுகளை விதித்துள்ளது. பெரும்பாலும் இவ்வகை மீன்கள் வலை விச்சுகளில் அகப்பட்டுக் கொள்கின்றன.  
அக்டினோட்டெரிகீயை என்னும் முதுகுநாணி மீன்கள் வகையில் கோள மீன்கள், முள்ளம்பன்றி மீன்கள், சொறி மீன்கள் ஆகிய மீன்வகைகளும் அடங்கும். பெருங்கடல் சூரியமீன் இவற்றின் பெரும்பாலான பண்புகளுடன் ஒத்திருக்கிறது.
# மானசா மாவட்டத்திலுள்ள ஊர்கள்

இது பஞ்சாபின் மானசா மாவட்டத்திலுள்ள ஊர்களின் பட்டியல்.
# மானசா மாவட்டத்திலுள்ள ஊர்கள்

## பீகி

- அகலீயா
- அலீசேர் கலாம்
- அலீசேர் குர்து
- அனூப்கர்
- அதலா கலாம்
- அதலா குர்து
- பப்பீயாணா
- புபால்
- பீர் குர்து
- புரஜ் ஜப்பர்
- டைபஈ
- தலைவா
- குடதடீ
- ஹீரோ கலாம்
- ஹோடலா கலாம்
- ஜஸ்ஸடவாலா
- ஜோகா
- கீவா தியாலூ வாலா
- கீவா கலாம்
- கீவா குர்து
- கிசனகட் பரமாஹீ
- கோடடா
- மாகா சஹிலாம்
- மத்தீ
- மௌஜோ கலாம்
- மௌஜோ குர்து
- மோஹர சிங் வாலா
- மூலா சிக வாலா
- பபடே பாயிகே
- ரல்லா
- ரட்
- சமாவு
# மானசா மாவட்டத்திலுள்ள ஊர்கள்

## புடலாடா

- அசானக
- அஹிமத் புர்
- அகபர்புர் குடால்
- அக்காவாலீ
- ஆலம்புர்போதலா
- ஆலம்புர் மந்தரா
- அண்டியாம்வாலீ
- பச்சோயாணா
- பஹாதர்புர்
- பகசிவாலா
- பரே
- பாதடா
- பகடியால
- பாவா
- புடலாடா பிண்ட
- பீரேவாலா டோகர்
- பீரோகே கலாம்
- பீரோகே குர்து
- போஹா
- போடாவால
- சக்க பாய்கே
- சக்க அலீசேர்
- தரீயாபுர்
- தாதேவாஸ்
- தரமபுரா
- தியால் புரா
- தோதடா
- பரீதகே
- காமீவாலா
- கண்டூ கலாம்
- கண்டூ குர்து
- கோபிந்தபுரா
- கோரகநாத்
- குடத்தீ
- குரனே கலாம்
- குரனே குர்து
- ஹாகம வாலா
- ஹசன்புர்
- ஹீரோகரத
- ஜலவேடா
- ஜோயீயாம்
- ஜுகலாண
- காஹனகட்
- கலீபுர்
- கணகவால சஹிலாம்
- காசம்புர் சீனா
- கதரீவாலா
- கீவா மீஹா சிங் வாலா
- குடால கலாம்
- கிசனகட் சேடா சிங்
- குலாணா
- குலஹிரீ
- குலரீயா
- லக்கீவாலா
- லக்கமீரவாலா
- மகாயீயா
- மல்ல சிங் வாலா
- மலகோ
- மலகபுர் பீமடா
- மண்டாலீ
- மண்டேர்
- புலூவாலா டோட
- புலூவாலா டோகரா
- பிப்பலீயா
- ரல்லீ
- ராமகட்
- ராமகட் சாரபுரீயா
- ராமநகர் பட்டல
- ராமபுர் மந்தர்
- ரங்கடியால்
- ரிவுந்த கலாம்
- ரிவுந்த குர்து
- சைதே வாலா
- சந்தலீ
- சங்கரேடீ
- சசபாலீ
- சதீகே
- சேக்புர் குடால
- சேரகாம் வாலா
- சிரசீவாலா
- டாஹலீயாம்
- தாலபவாலா
- டோடர்புர்
- உடத சைதே வாலா
# மானசா மாவட்டத்திலுள்ள ஊர்கள்

## ஜுனீர்

- பாஜேவாலா
- பனவாலா
- பஹிணீவால
- பலாயிகே
- பம்மே கலாம்
- பம்மே குர்து
- பீரே வாலா ஜட்டாம்
- புரஜ பலாயிகே
- சசோஹர்
- சைனே வாலா
- சஹிலாம் வாலா
- சாபியாம் வாலீ
- தலேல வாலா
- தலீயே வாலீ
- தானேவாலா
- தசோதீயா
- திங்கட்
- பதிஹ புர்
- குத்தூவால
- குரகணீ
- ஜோடகீயாம்
- ஜேரியாவாலீ
- ஜுனீர்
- கியாலீ சஹிலாவாலீ
- கௌரவாலா
- கோட தரமூ
- லாலியாம் வாலீ
- மாகா
- மாகே வாலா
- மீயாம்
- மோடா
- மோபர்
- நந்தகட்ஹ
- பைரோ
- ராயேபூர்
- ராமானந்தீ
- சாஹனேவாலீ
- தலவண்டீ அகலீயா
- டாண்டீயா
- உடத பகத ராம்
- உலக
# மானசா மாவட்டத்திலுள்ள ஊர்கள்

## மானசா

- மான அசபால
- பரனாலா
- பாயிதேசா
- பைணீ பாகா
- புரஜ தலைவாம்
- புரஜ ஹரீகே
- புரஜ ராடீ
- சகேரீயா
- தலேல சிங் வாலா
- டேலுயாணா
- துலோவால
- காகோவால
- கேஹலே
- கராங்கணா
- ஹீரே வாலா
- ஜவாஹரகே
- கல்லோ
- கரமகட் ஔதாம்வாலீ
- காரா
- கடக சிங் வாலா
- கியாலா கலாம்
- கியாலா குர்து
- கில்லண
- கோகர கலாம்
- கோகர குர்து
- கோட லல்லூ
- கோடலீ கலாம்
- மானபீபடீயாம்
- மலகபுர கியாலா
- மானசா குர்து
- மௌஜீயாம்
- மூசா
- நங்கல கலாம்
- நங்கல குர்து
- நரிந்தர புரா
- ரமதித்தே வாலா
- சத்தா சிங் வாலா
- சஹாரனா
- தாமகோட
- டூடியாம் வாலீ
- உபா
# மானசா மாவட்டத்திலுள்ள ஊர்கள்

## சர்தூலகட்ஹ

- ஆதமகே
- ஆஹலுபுர்
- அலீகே
- பரன (கிராமம்)
- பகவானபுரா ஹீகணா
- பல்லணவாஃடா
- பூந்தட்
- சோடியா
- சுஹடீயாம்
- திகாணா
- பத்தா மலுகா
- ஹீரகே
- ஜகத கட் பாந்தரா
- ஜடாணா கலாம்
- ஜடாணா குர்து
- ஜண்டா கலாம்
- ஜண்டா குர்து
- ஜண்டூகே
- காஹனேவாலா
- கரண்டீ
- கலீபுர டூம்ம
- கௌரீவாலா
- கைரா கலாம்
- கைரா குர்து
- கோடடா
- குசலா
- லோஹகட்
- மானகேடா
- மீர்புர் கலாம்
- மீர்புர் குர்து
- நாஹராம்
- புச மண்டீ
- ராஜராணா
- ரணஜீத் கட் பாந்தராம்
- ரோடகீ
- சாதூவாலா
- சங்கா
- சரதூலேவாலா
- டிப்பீ ஹரீ சிங் வாலா
# கேன்டர்பரி பேராலயம்

**கேன்டர்பரி பேராலயம்** (*Canterbury Cathedral*) என்பது இங்கிலாந்தின் கென்ட் மாவட்டத்தில் உள்ள மிகவும் தொன்மையான கிருத்தவப் பேராலயம் ஆகும். இதன் முதல் பேராயராக இருந்தவர் தூய அகுத்தினார். இவர் திருத்தந்தை கிரகோரியால் உரோமிலிருந்து கி.பி. 597 இல் சமயத்தொண்டாற்ற அனுப்பப்பட்டார்.
# கேன்டர்பரி பேராலயம்

## இரண்டாம் உலகப்போர்

இரண்டாம் உலகப்போரின் போது, செர்மனியின் வான்படை தாக்குதலின் சேதத்தில் இருந்து பாதுகாக்க, ஆலயத்தின் வண்ணக் கண்ணாடிகள் அகற்றப் பட்டு மாற்றுக் கண்ணாடிகள் வைக்கப்பட்டது. பின்னர் தாக்குதல் நடந்த போது, போலிக் கண்ணாடிகளே சேதம் அடைந்தன. இத்தாக்குதலில் கேன்டர்பரி ஆலயத்தின் நூலகமும், கேன்டர்பரி நகரின் பல பகுதிகளும் சேதமாகின.
# கேன்டர்பரி பேராலயம்

## பேராயர்கள்

| பெயர் | பங்கேற்ற ஆண்டு | நீங்கிய ஆண்டு |  |
| --- | --- | --- | --- |
| தூய அகுத்தினார் | நவம்பர் 16, 597 | மே 26, 604 |  |
| தூய இலாரன்சு | 604 | 619 |  |
| மெலிட்டசு | 619 | 624 |  |
| லான்பிரான்க் | 1070 | 1089 |  |
| அன்சலம் | 1093 | 1109 |  |
| இரால்ப் டி எசுகியூரசு | 1114 | 1122 |  |
| வில்லியம் (கார்பியில்) | 1123 | 1136 |  |
| தியோபால்ட் (பெக், பிரான்சு) | 1139 | 1161 |  |
| தாமசு பெக்கெட் | 1162 | 1170 |  |
| ரிச்சர்ட் (டோவர்) | 1174 | 1184 |  |
| பால்ட்வின் (போர்டே) | 1184 | 1190 |  |
| குபெர்ட் வால்டர் | 1193 | 1205 |  |
| இசுட்டீபன் லாங்டன் | 1207 | 1228 |  |
| ரிச்சர்ட் கிரான்ட் | 1229 | 1231 |  |
| எட்மன்ட் ரிச் | 1234 | 1240 |  |
| போனிபேசு (சேவாய்) | 1245 | 1270 |  |
| ராபர்ட் கில்வார்ட்பி | 1273 | 1278 |  |
| சாண் பெக்காம் | 1279 | 1292 |  |
| ராபர்ட் வின்செல்சி | 1294 | 1313 |  |
| வால்டர் ரெய்னால்ட்சு | 1313 | 1327 |  |
| சைமன் மெப்பம் | 1328 | 1333 |  |
| சாண் டிராட்போர்ட் | 1333 | 1348 |  |
| தாமசு பிராட்வார்டைன் | 1348 | - |  |
| சைமன் இசுலிப் | 1349 | 1366 |  |
| சைமன் லாங்காம் | 1366 | 1368 |  |
| வில்லியம் விட்லெசி | 1368 | 1374 |  |
| சைமன் சட்பரி | 1375 | 1381 |  |
| வில்லியம் கார்டனி | 1381 | 1396 |  |
| தாமசு அருந்தேல் | 1396 | 1397 |  |
| ரோசர் வால்டன் | 1397 | 1399 |  |
| தாமசு அருந்தேல் | 1399 | 1414 |  |
| கென்றி சிச்சலே | 1414 | 1443 |  |
| சாண் தாபோர்ட் | 1443 | 1452 |  |
| சாண் கெம்ப் | 1452 | 1454 |  |
| தாமசு பவுர்சியர் | 1454 | 1486 |  |
| சாண் மார்டன் | 1486 | 1500 | } |
# ம. திலகராஜா

**மயில்வாகனம் திலகராஜா** (பிறப்பு: 29 செப்டம்பர் 1973) இலங்கை, மலையகத் தமிழ்க் கவிஞரும், அரசியல்வாதியும், நாடாளுமன்ற உறுப்பினரும் ஆவார். **மல்லியப்பு சந்தி திலகர்** என்ற பெயரில் கவிதைகள், கட்டுரைகள் எழுதி வருகிறார்.
# ம. திலகராஜா

## வாழ்க்கைக் குறிப்பு

திலகராஜா நுவரெலியா மாவட்டம், மடகொம்பரை எனும் இடத்தைப் பிறப்பிடமாகக் கொண்டவர். அட்டன் ஐலன்ட்சு கல்லூரியில் கல்வி பயின்றவர். கொழும்புப் பல்கலைக்கழகத்தின் வணிகத்துறையில் 2000ஆம் ஆண்டில் பட்டம் பெற்றார். பட்டதாரி ஆசிரியரான இவர் வணிக நிறுவனங்களின் ஆலோசகராகவும் பணியாற்றுகிறார். 'பாக்யா பதிப்பகம்' எனும் பதிப்பகத்தினை நடத்தி வருகின்றார்.
# ம. திலகராஜா

## அரசியலில்

திலகராஜ் பழனி திகாம்பரம் தலைமையிலான தொழிலாளர் தேசிய சங்கத்தின் அரசியல் பிரிவான தொழிலாளர் தேசிய முன்னணியில் பொதுச் செயலாளர் ஆவார்.  
2015 நாடாளுமன்றத் தேர்தலில் தமிழ் முற்போக்குக் கூட்டணியின் சார்பில் ஐக்கிய தேசியக் கட்சியின் வேட்பாளராக நுவரெலியா மாவட்டத்தில் நிறுத்தப்பட்டு 67,761 விருப்பு வாக்குகள் பெற்று நாடாளுமன்றத்திற்கு முதன்முறையாகத் தெரிவானார்.
# ம. திலகராஜா

## வெளியிட்ட நூல்கள்

- மல்லியப்பு சந்தி, கவிதைத் தொகுப்பு, 2007)
# சந்தீப் கிசன்

**சந்தீப் கிசன்** (; பிறப்பு மே 7, 1987), ஒரு தெலுங்குத் திரைப்பட நடிகர். கிசன், 2008-ம் ஆண்டு வெளியான வாரணம் ஆயிரம் திரைப்படத்தில் கௌதம் வாசுதேவ் மேனனிடம் உதவி இயக்குநராகப் பணியாற்றினார். அதன்பிறகு, ஐதராபாத்திற்கு சென்றார். "சினேக கீதம்" என்ற தெலுங்குத் திரைப்படத்தில் நடிகராக அறிமுகமானார்.
# சந்தீப் கிசன்

## நடித்த திரைப்படங்கள்

| ஆண்டு | திரைப்படம் | பாத்திரப் பெயர் | மொழி |
| --- | --- | --- | --- |
| 2009 | *பிரசாதனம்* | சின்னா | தெலுங்கு |
| 2010 | *சினேக கீதம்* | அர்ஜுணா | தெலுங்கு |
| 2011 | *சோர் இன் த சிட்டி* | சவாணி | இந்தி |
| 2012 | *ரௌட்டின் லவ் ஸ்டோரி* | சந்தீப் (சஞ்சு) | தெலுங்கு |
| 2013 | *வெங்கடாத்ரி எக்ஸ்பிரஸ்* | சந்தீப் | தெலுங்கு |
| *குண்டெல்லோ கொடாரி* | சூரி | தெலுங்கு |  |
| *டிகே போஸ்* | டிகே போஸ் | தெலுங்கு |  |
| *யாருடா மகேஷ்* | சிவா | தமிழ் |  |
| 2014 | *டீ பார் டோபிடி* | சந்தீப் | தெலுங்கு |
| *ரா ரா ராமைய்யா* | கிருஷ்ணய்யா/கிட்டு | தெலுங்கு |  |
| *ஜோரு* | சந்தீப் | தெலுங்கு |  |
| *பீருவா* | சந்தீப் (சஞ்சு) | தெலுங்கு |  |
# தங்குதன்(VI) ஆக்சிநாற்புரோமைடு

**தங்குதன்(VI) ஆக்சிநாற்புரோமைடு** *(Tungsten(VI) oxytetrabromide)* என்பது WOBr<sub>4</sub>.என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். செம்பழுப்பு நிறத்தில் நீருறிஞ்சும் திண்மமாக இருக்கும் இச்சேர்மம் உயர் வெப்பநிலைகளில் பதங்கமாகிறது. லூயி காரங்களுடன் இணைந்து கூட்டு கூட்டு விளைபொருளைக் கொடுக்கிறது. சதுரச் சாய்தளக்கோபுர ஒருமங்கள் பலவீனமாக இணைப்புற்றுள்ள திண்மமாக இது காணப்படுகிறது . தங்குதன்(VI) ஆக்சிநாற்புரோமைடுடன் தொடர்புடைய தங்குதன்(VI) ஆக்சிநாற்குளோரைடு அதிகமான ஆய்வுகளுக்கு உட்படுத்தப்பட்டுள்ளது. பொதுவாக இச்சேர்மம் ஒர் ஆக்சி ஆலைடு என்ற வகையில் வகைப்படுத்தப்படுகிறது.
# கு. மா. பா. கபிலன்

**கு. மா. பா. கபிலன்** (பிறப்பு: பெப்ரவரி 2, 1955) தமிழகக் கவிஞர் ஆவார். இவர் கவிஞர் கு. மா. பாலசுப்பிரமணியத்தின் இளைய மகன் ஆவார். சென்னை மாவட்டம் மயிலாப்பூரைச் சேர்ந்தவர்.
# கு. மா. பா. கபிலன்

## கல்வி

இவர் 1971 முதல் 74 வரை மாநிலக் கல்லூரியில் இளங்கலை பொருளாதாரம் படித்தார், சென்னை பல்கலைக்கழகத்தில் 1975 ல் நூலகவியல் சான்றிதழ் படிப்பில் தேர்வு பெற்று கன்னிமரா பொது நூலகத்தில் 1978 வரை பணியாற்றினார். பின்னர் இந்தியன் வங்கியில் சேர்ந்து 2014 பிப்ரவரி பணிஓய்வு பெற்றார்.
# கு. மா. பா. கபிலன்

## எழுதியுள்ள நூல்கள்

- சித்திரம் பேசுதடி (கவிதைத் தொகுப்பு1) - 1999
- நான் விரும்பும் கவிஞர் கு.மா.பா. திரைப்படப் பாடல்கள் - 2011
- கவிஞர் கு.மா.பா. திரை இசைப்பாடல்கள் (பாடல்கள் தொகுப்பு) - 2013
- கபிலனின் கவி எண்ணமும் கலைவண்ணமும் (தனித்தொகுப்பு) - 2014
- முத்துச்சரங்கள் (கவிதைத் தொகுப்பு -2) - 2015
# கு. மா. பா. கபிலன்

## வானொலி நேயர் வட்டம்

சென்னை வானொலி நிலையம் மற்றும் அதன் பண்பலை வரிசைகளிலும் இவரது கவிதகள் ஒலிபரப்பப்பட்டுள்ளன.
# கு. மா. பா. கபிலன்

## பாராட்டும் பட்டமும்

- மகாகவி பாரதி நற்பணி மன்றம் இவருக்கு இலக்கியச்சுடர் பட்டத்தை 2008-ஆம் ஆண்டு வழங்கியது.
- சென்னை தொலைக்காட்சி நடத்திய கவிதை போட்டியில் 12,000 கவிதைகளில் இவரது கவிதை 3-வது பரிசினைப் பெற்றது.
- ஜெயா தொலைக்காட்சியில் இவரது சிறப்பு தேன்கிண்ணம் ஒளிபரப்பப்பட்டது.
- பொதிகை தொலைக்காட்சியில் கொஞ்சம் கவிதை கொஞ்சம் தேநீர் எனும் நிகழ்ச்சியில் 2015ம் ஆண்டு பங்கேற்றார்.
# தங்குதன்(VI) ஆக்சிநாற்குளோரைடு

**தங்குதன்(VI) ஆக்சிநாற்குளோரைடு** *(Tungsten(VI) oxytetrachloride)* என்பது WOCl<sub>4</sub>.என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். எதிர்காந்தப் பண்புடைய இத்திண்மம் தங்குதனின் மற்ற அணைவுச் சேர்மங்களைத் தயாரிக்கப் பயன்படுகிறது. ஆரஞ்சு வண்ணத்தில் உள்ள இச்சேர்மம் மின்முனைவற்ற கரைப்பான்களில் கரைகிறது. ஆனால் ஆல்ககால்கள் மற்றும் நீருடன் வினைபுரிகிறது. லூயி காரங்களுடன் இணைந்து கூட்டு கூட்டு விளைபொருளைக் கொடுக்கிறது. சதுரச் சாய்தளக்கோபுர ஒருமங்களுடன் பலவீனமாக இணைப்புற்றுள்ள திண்மமாக இது காணப்படுகிறது. பொதுவாக இச்சேர்மம் ஒர் ஆக்சி ஆலைடு என்ற வகையில் வகைப்படுத்தப்படுகிறது.  
தங்குதன் மூவாக்சைடில் இருந்து தங்குதன்(VI) ஆக்சிநாற்குளோரைடு தயாரிக்கப்படுகிறது:  
:WO<sub>3</sub> + 2 SOCl<sub>2</sub> → WOCl<sub>4</sub> + 2 SO<sub>2</sub>
:WCl<sub>6</sub> + (Me<sub>3</sub>Si)<sub>2</sub>O → WOCl<sub>4</sub> + 2 Me<sub>3</sub>SiCl
# தங்குதன்(VI) ஆக்சிநாற்குளோரைடு

## வினைகள்

WOCl<sub>4</sub> ஒரு இலூயிக் அமிலமாகும்.ஆல்க்கைன்களின் பலபடியாக்கல் வினைகளுக்கு பயனாகும் வினையூக்கிகளுக்கு முன்னோடியாக விளங்குகிறது.
# வார்ப்படம் (உலோக வேலை)

உலோகவியலில் **வார்ப்படம்** அல்லது **வார்ப்பு** (*Casting*) என்பது உருகிய நிலையில் உள்ள திரவ உலோகத்தை தயார் நிலையில் உள்ள தேவையான ஒரு வார்ப்புக் குழிவினுள் நிரப்பி அதனைப் படிப்படியாக குளிரவிட்டு திண்மமாகப் பெறப்படும் பொருளாகும். உற்பத்தி செய்யப்படும் வார்ப்படம் பின்னர் சேதப்படாமல் வெளியில் உடைத்து எடுக்கப்பட்டு அல்லது வெளியேற்றப்பட்டால்தான் இச்செயல் முறை நிறைவடைகிறது. மற்ற முறைகளில் தயாரிக்க முடியாத பெரும்பாலும் அரிய மிகவும் சிக்கலான வடிவமைப்புகள் மற்றும் அதிக செலவு பிடிக்கும் மற்ற தயாரிப்பு முறைகள் ஆகியவற்றிற்கு மாற்றாக வார்ப்படவியல் தொழில் பயன்படுத்தப்படுகிறது.  
வார்ப்படச் செயல்முறை தொன்மைக் காலம் தொடங்கி ஆயிரக்கணக்கான ஆண்டுகளாக நடைபெற்று வருகிறது. உயர் உலோகங்களைப் பயன்படுத்தி அணிகலன்கள், செம்பைப் பயன்படுத்தி சிலைகள் மற்றும் ஆயுதங்கள் இன்னபிற கருவிகள் ஆகியனவற்றைத் தயாரிக்க இவ்வார்ப்படவியல் துறை பயன்பட்டு வந்துள்ளது. மெழுகு வார்ப்படங்கள், சாந்து வர்ப்படங்கள் மற்றும் மணல் வார்ப்படங்கள் ஆகியன பண்டைய மரபார்ந்த நுணுக்கங்களை உள்ளடக்கியனவாகும்.  
உருக்கி வார்க்கும் தொழில் தற்கால அறிவியல் நுட்பங்களுடன் இணைந்து இழத்தகு வார்ப் படம் இழத்தகா வார்ப் படம் என்ற இரண்டு பிரதான பிரிவிகளாக விரிவடைந்துள்ளது. மேலும் இப்பிரிவுகள் உபயோகப்படும் பொருட்களின் அடிப்படையிலும் ( மணல் அல்லது உலோகம்), நிரப்பும் செயலின் அடிப்படையிலும் (ஈர்ப்பு விசை, வெற்றிடம் அல்லது குறைவான அழுத்தம்) வெவேறு பிரிவுகளாகப் பிரிக்கப்படுகிறது.  
மணல், நெகிழி, சிப்பி, சாந்து, மற்றும் மெழுகு வார்ப் படங்கள் இழத்தகு அச்சு வார்ப்படம் என்ற பொதுப்பிரிவினுள் அடங்குகின்றன. இவ்வகை வார்ப்படங்கள் தற்காலிகமானவை மற்றும் மறு பயன்பாட்டிற்கு இயலாதவைகளாக உள்ளன.
# அஞ்சல்தலை வழு

", 1918ல் வெளியிடப்பட்டது.]]
**அஞ்சல்தலை வழு** என்பது, அஞ்சல்தலைகளை உருவாக்கும்போது ஏற்படக்கூடிய பல்வேறு வகையான தவறுகளைக் குறிக்கும். இது பெரும் வடிவமைப்புத் தவறுகள் முதல் மோசமான அச்சுப்பதிப்பு வரை இருக்கலாம். மிகவும் விரும்பப்படுகின்றனவும் விலை கூடியனவுமான அஞ்சல்தலைகளும், ஒரு குறிப்பிட்ட சிலருக்கு மட்டும் தேவைப்படுகின்ற அஞ்சல்தலைகளும் இவற்றுள் அடக்கம்.  
பிழைகளுடனான அஞ்சல்தலைகள் அச்சகத்தை விட்டு வெளிவராமல் இருக்க அஞ்சல் நிர்வாகங்கள் மிகுந்த கவனம் எடுக்கின்றன. வழுவுடன் கூடிய அஞ்சல்தலைகள் வாடிக்கையாளருக்கு விற்கப்பட்டிருந்தால் மட்டுமே அவற்றுக்குப் பெறுமதி ஏற்படுகிறது. அச்சக ஊழியர்களால் வெளியே கடத்திக் கொண்டுவரப்படும் வழுவுள்ள அஞ்சல்தலைகள் அச்சகக் கழிவு எனப்படுகின்றன. அவற்றுக்கு மதிப்புக் கிடையாது. இத்தகைய அஞ்சல்தலைகள் பறிமுதல் செய்யப்படவும் கூடும். அண்மைக் காலத்தில், அஞ்சல்தலை வழுவாகக் கருதப்பட்ட நிக்சன் தலைகீழ் வழு அஞ்சல்தலை பின்னர் அச்சகப் பணியாளர் ஒருவரால் திருடப்பட்டது என்ற உண்மை வெளிப்பட்டது. தலைகீழ் ஜென்னி வழு தொடர்பில் இடம்பெற்றதுபோல நிர்வாகங்கள் முறையாக விற்கப்பட்ட வழுவுள்ள அஞ்சல்தலைகளையும் திரும்பப்பெற முயற்சிசெய்வது உண்டு. ஆனாலும், சேகரிப்பவர்கள் இவ்வாறான அதிட்டத்தை விட்டுக்கொடுக்க மாட்டார்கள்.
# அஞ்சல்தலை வழு

## வழுக்களின் வகைகள்

- **வடிவமைப்பு வழு**: படம் பிழையான விடயம் தொடர்பானதாக இருத்தல், நிலப்படங்கள் பிழையான எல்லைகளைக் காட்டுதல், பிழையான உரைகளைக் கொண்டிருத்தல், எழுத்துப் பிழைகளைக் கொண்டிருத்தல் போன்றவை.
- **பெறுமான வழு**: பல்வேறு கூறுகளைக்கொண்ட அச்சுக்களைப் பயன்படுத்தும்போது பிழையான கூறுகள் கலந்துவிடுவதால் இவ்வழு ஏற்படுகிறது. எடுத்துக்காட்டாக, கூடிய பெறுமானத்துக்கு வடிவமைக்கப்பட்ட அஞ்சல்தலைகளுக்கு குறைந்த பெறுமானம் அச்சிடப்பட்டிருக்கலாம்.
- **விடுபாட்டு வழு**: அஞ்சல்தலை வடிவமைப்பின் ஒரு பகுதி விடுபட்டுப்போதல்
- **விடுபட்ட நிறம்**: பல்வேறு நிறங்களில் அஞ்சல்தலைகளை அச்சிடுவதற்கான வழிமுறைகளோடு தொடர்புள்ளது.
- **விடுபட்ட மேலச்சு**: மேலச்சு இருந்தாலே அஞ்சலுக்குப் பயன்படக்கூடிய அஞ்சல்தலையில் மேலச்சு விடுபட்டுப்போதல்.
- **இரட்டை அச்சு**: அஞ்சல்தலை அல்லது மேலச்சு இருதடவை அச்சிடப்படல். ஒரு அச்சுப்பதிவு சற்றுத் தள்ளியிருத்தல்.
- **தலைகீழ் வழு**: அஞ்சல்தலையின் ஒரு பகுதி தலைகீழாக அச்சிடப்பட்டிருத்தல்.
- **தலைகீழ் மேலச்சு**
- **நிற வழு**: பிழையான நிறத்தில் அஞ்சல்தலை அச்சிடப்பட்டிருத்தல்.
- **தாள் வழு**: அஞ்சல்தலை பிழையான தாள் வகையில் அச்சிடப்பட்டிருத்தல்.
- **துளையில்லா வழு**: அஞ்சல்தலையின் ஒரு பக்கத்திலோ அல்லது அதற்கு மேற்பட்ட பக்கங்களிலோ துளைவரிசை இல்லாதிருத்தல்.
# கூலாய் ஜெயா

**கூலாய் ஜெயா** என்பது ஜொகூர் மாநிலம், மலசியாக்குடாவில் அமைந்துள்ள ஒரு மாவட்டம் ஆகும். இது கூலாய் , ஐயர் பெம்பேன், புகிட் பட்டு, கங்கார் புலை, கேலப்பா சாவித், சலெங், செடினக், சீலோங், சேனை, மற்றும் செங்காங் ஆகிய நகரங்களை உள்ளடக்கியது.
# கூலாய் ஜெயா

## நிர்வாகம்

கூலாய் ஜெயா மாவட்டம் கூலாய் ஜெயா மாவட்ட அலுவலகத்தால் நிர்வாகம் செய்யப்படுகின்றது.கூலாய் துணைமாவட்டம் 1 சனவரி 2008 அன்று முழுமையாக வளர்ச்சி பெற்று கூலாய் ஜெயா என பெயர் மாற்றம் செய்யப்பட்டது. இது ஜோகூர் மாநிலத்தின் 9தாவது மாவட்டம் ஆகும்..
# பகளாமுகி

**பகளாமுகி** பத்து மகாவித்யா தேவியரில் ஒருவர். தன் கையிலுள்ள தண்டத்தின் மூலம், பகளா, தன் அடியவர்களின் தீய எண்ணங்களையும் அவர்களது எதிரிகளையும் அழித்தொழிப்பதாகச் சொல்லப்படுகிறது. வடநாட்டில் "பீதாம்பரி அம்மை" என்ற பெயரில் இவள் வழிபடப்பட்டு வருகிறாள்.
# பகளாமுகி

## வேர்ப்பெயரியல்

"பகளா" "முகம்" என்ற இரு சொற்களின் கூட்டாலானது, இத்தேவியின் பெயர். பகளா என்பது, "வல்கா" என்ற சமசுகிருத வேர்ச்சொல்ல்லில் இருந்து உருவான "கடிவாளம்" எனும் பொருளைத் தரும் சொல்லாகும். கட்டுப்படுத்தக்கூடிய வல்லமையைத் தரும் முகத்தைக் கொண்டவள் என்பது பகளாமுகி என்ற பெயரின் பொருளாகின்றது. எனவே, தேவியின் மயக்கும் மாய ஆற்றலின் வடிவினள் ஆகின்றாள்.
# பகளாமுகி

## சிற்பவியல்

மஞ்சளாடை உடுத்து, இளம்பிறை சூடி, மஞ்சட் தாமரைகள் பூக்கும், தேன்கடல் நடுவேயுள்ள பொற்சிம்மாசனத்தில் பகளாமு்கி அன்னை வீற்றிருக்கிறாள்.
பொதுவாக இருகரத்தவளாக சித்தரிக்கப்படும் அன்னையின் வடிவம், ஒருகரத்தால், அசுரன் ஒருவனைத் தாக்கும் தண்டத்தையும், மறுகரத்தால், அவன் நாவைப் பிடித்து இழுத்தபடியும் காட்சிதரும். அன்னையவள் எதிரிக்கு ஏற்படுத்தும் செயலிழப்பை இவ்வடிவம் சுட்டிக்காட்டுகின்றது. நாற்கரத்தவளாக விளங்கும் பகளாவின் திருவுருவம் பற்றியும் சில நூல்கள் சொல்கின்றன.  
பகளாமுகி ஓவியம் ஒன்று]]
"பீதாம்பரா தேவி", "பிரம்மஸ்திர ரூபிணி" என்ற பெயர்கள் தாங்கும் பகளா, எந்தப் பொருளையும் அதன் எதிர்மாறு நிலைக்கு மாற்றும் வல்லமை கொண்டவள். பேசுவோரை ஊமையாக்குவாள். அறிவை அஞ்ஞானம் ஆக்குவாள், தோல்வியை வெற்றி ஆக்குவாள். வெற்றியி மறைந்துள்ள்ளா தோல்வியையும், வாழ்க்கையில் மறைந்துள்ள மரணத்தையும், துன்பத்தில் மறைந்துள்ள இன்பத்தையும் சுட்டிக் காட்டி, அவளது பக்தர்களுக்கு, பேரறிவூட்ட அவளால் முடியும்.
# பகளாமுகி

## வழிபாடு

பெரும்புயலொன்றிலிருந்து தேவர்களைக் காப்பதற்காக, பகளாமுகி அன்னை அவதரித்ததாகச் சொல்லப்படும், சௌராட்டிர நாட்டின் "ஹரித்ர சரோவர்" பற்றிய விவரணங்களை, மத்திய பிரதேசத்திலுள்ள பீதாம்பர பீடத்தில் காணமுடியும். தாந்திரிகநெறியின் மையமாகக் கொள்ளப்படும் கவுகாத்தி காமாக்யா கோயிலிலுக்கருகில் பகளாமுகிக்கும்ஆலயம் உள்ளது. இமாச்சலப் பிரதேசத்திலுள்ள பான்கண்டி, தமிழகத்திலுள்ள கல்லிடைக்குறிச்சி பாப்பான்குளம் நேபாளத்தின் பதான் முதலான இடங்களில் பகளாமுகிக்கு ஆலயம் அமைந்துள்ளது.
# பகளாமுகி

## மேலும் பார்க்க

- தச மகா வித்யா
- மகாவித்யா
- பார்வதி
# தூரிங்கு விருது

**தூரிங்கு விருது** (ACM A.M. Turing Award)என்பதுகணிமைப்பொறிகளுக்கானசங்கம்ஆண்டுதோறும் வழங்கும் விருது ஆகும். இது கணிமைச் சமூகத்துக்குத் தொலைநோக்கு முக்கியத்துவம் வாய்ந்த நுட்பப் பங்களிப்புகளை அளித்தோருக்கு வழங்கப்படுகிறது.இது கணினி அறிவியல் துறையினருக்கான ஆக உயர்ந்த பெருமையாகவும் கணிமைக்கான நோபல் பரிசாகவும் கருதப்படுகிறது. செயற்கை அறிவுத்திறன், கணினி அறிவியல் கோட்பாடு ஆகியவற்றை உருவாக்கிய ஆலன் தூரிங்கின் பெயரால் இவ்விருது வழங்கப்படுகிறது.
# விராட் இராமாயணக் கோயில்

**விராட் இராமாயணக் கோயில்** (Viraat Ramayan Mandir), இந்தியாவின், பீகார் மாநிலத்தில், கிழக்கு சம்பாரண் மாவட்டத்தின், கேசரியா நகரத்தின் அருகில் உள்ள ஜானகி நகரில் கட்டுமானத்தில் உள்ள இந்துக் கோயில் ஆகும்.  
பாட்னாவில் உள்ள மகாவீர் கோயில் அறக்கட்டளையால், 21 ஜூன் 2015இல், 200 ஏக்கர் நிலப்பரப்பில் ஏறத்தாழ 500 கோடி ரூபாய் மதிப்பில் கட்டத் தொடங்கப்பட்ட விராட் இராமாயணக் கோயிலின் நீளம் 2800 அடியாகவும், அகலம் 1400 அடியாகவும், உயரம் 405 அடியாகவும் இருக்கும் வண்ணம் அமைக்கப்படவுள்ளது. கட்டப்பட்டு வரும் இக்கோயிலில் இராமர், சீதை, அனுமன், இலவன், குசன், மற்றும் சிவன் சன்னதிகளுடன் கூடிய கோபுரங்கள் அமைய உள்ளது. கோயில் வளாகத்தில் 20,000 பேர் அமரக்கூடிய வகையில் பெரிய மண்டபம் கட்டப்பட உள்ளது. கட்டி முடித்த பிறகு, விராட் இராமாயணக் கோயில் உலகின் மாபெரும் இந்துக் கோயிலாக இருக்கும்.  
9 ரிக்டேர் அளவு நில நடுக்கத்தை தாங்கும் வகையில், கோயில் அஸ்திவாரம் 50 மீட்டர் ஆழம் கொண்டது. கோயிலில் அமைக்கப்பட உள்ள இலிங்கம் 33 அடி உயர கருங்கல்லினால் அமைக்கப்பட உள்ளது. கோயில் 18 கருவறைகள், 18 கோபுரங்களுடன் அமைக்கப்பட உள்ளது.  
கம்போடியாவில் உள்ள 215 அடி உயர அங்கோர் வாட் கோயிலை விட இரண்டு மடங்கு பெரிதாக கட்டவுள்ள இராமாயணக் கோயிலுக்கு உள்ளூர் இசுலாமியர்கள் கூட தங்களின் நிலங்கள் வழங்கியுள்ளனர்.
# விராட் இராமாயணக் கோயில்

## அமைவிடம்

கட்டுமானத்தில் உள்ள விராட் இராமாயணக் கோயில், வைசாலி மாவட்டத்திலிருந்து 60 கி.மீ தொலைவிலும், பீகார் தலைநகர் பட்னாவுக்கு வடக்கே 120 கி. மீ தொலைவிலும், கிழக்கு சம்பாரண் மாவட்டத்தின் கேசரியா நகரத்தின் ஜானகி நகரில் அமைந்துள்ளது.
# விராட் இராமாயணக் கோயில்

## எதிர்ப்பு

தற்போது உலகின் மிகப் பெரிய இந்துக் கோயில் என்ற பெருமை உடைய அங்கோர் வாட் கோயிலை காண வரும் வெளி நாட்டுச் சுற்றுலா பயணிகளால் கம்போடியா அரசு வெளிநாட்டுச் செலாவணி ஈட்டி வரும் நிலையில், இந்தியாவில் விராட் இராமாயணக் கோயில் கட்டி முடித்தால் தனது நாட்டிற்கு கிடைக்கும் வெளிநாட்டுச் செலாவணி பாதிக்கப்படும் என்பதால், விராட் இராமாயணக் கோயிலைக் கட்ட எதிர்ப்பு தெரிவித்துள்ளது.
# சின்னமஸ்தா

**சின்னமஸ்தா (Chinnamastā)** அல்லது அரிதலைச்சி என்பவர், பத்து மகாவித்யா தேவதைகளில் ஒருத்தியாவாள். தன் தலையைத் தானே அரிந்து கையிலேந்தி, மறு கையில் கூன்வாள் ஏந்திக் காட்சி தரும் மிகக் குரூரமான வடிவம் இவளுடையது. "பிரசண்ட சண்டிகை" எனும் திருநாமமும் இவளுடையதே!  
"தன்னைத் தியாகம் செய்தல்" என்ற கோட்பாட்டின் உருவகமே அரிதலைச்சி. சுயகட்டுப்பாடு, கலவி வேட்கை, கலவியாற்றல் முதலான பல கோட்பாடுகளின் உருவகமாகவும் இவள் கொள்ளப்படுகிறாள். தேவியின், வரமருளும் - வாழ்வைச் செறுக்கும் இரு குணங்களும் அரிதலைச்சிக்குப் பொருந்துகின்றன. குரூரமான தோற்றமும், ஆபத்தான வழிபாட்டு முறைகளும், உலகியலாளர்களுக்கும் சாதாரண தாந்திரீகர்களுக்கும், சின்னமஸ்தையின் வழிபாட்டைத் தடை செய்கின்றன.
# சின்னமஸ்தா

## தோற்றம்

திபெத்திய பௌத்த தேவதையான "வஜ்ரயோகினி"யின் "சின்னமுண்டா" எனும் தலையரிந்த வடிவம், சின்னமஸ்தைக்குச் சமனான பௌத்த வடிவம் ஆகும். கிருஷ்ணாச்சாரியார் எனும் பௌத்த வகுப்பைச் சேர்ந்த மேகலை, கங்கலை எனும் இரு சோதரியர் தம் தலையைத் தாமே துண்டித்து தம் குருமுன் நடனமாடியதாகவும், அவர்களுடன் வஜ்ரயோகினியும், இணைந்துகொண்டதாகவும் ஒரு பௌத்தக் கதை சொல்கின்றது. இன்னொரு கதை, பத்மசம்பவ புத்தரின் அடியவளான லக்ஷ்மிங்கரை எனும் இளவரசி, தன் அரிந்த தலையுடன் நகரெங்கும் உலா வந்து, "சின்னமுண்டா வஜ்ரவராகி" எனப் பெயர் பெற்றதாகவும் சொல்கின்றது.  
ஏழாம் நூற்றாண்டில் வழிபடப்பட்ட பௌத்த சின்னமுண்டாவே, இந்து சின்னமஸ்தாவின் ஆரம்பம் என சில ஆய்வாளர்கள் கூறுகின்றனர். இன்னும் சிலர் வேதகால தெய்வமான ""நிர்ரித்ரீ"யின் மாறுபட்ட வடிவங்களே இன்றைய காளி, சாமுண்டி, அரிதலைச்சி போன்றோர் என்கின்றனர். குருதிவெறி பிடித்த, கோரவடிவான எத்தனையோ பெண்தெய்வங்கள், இந்து மதத்தில் இருக்கும் போதும், அரிதலைச்சி ஒருத்தியே தலையரிந்த மிகக் கொடூரமான தோற்றத்தில் காட்சி தருகிறாள். குஹ்யாதிகுஹ்ய தந்திரம் நூல், சின்னமஸ்தையிலிருந்தே நரசிம்மர் அவதாரம் நிகழ்ந்ததாகச் சொல்கின்றது.  
சாக்தப் பிரமோதம் எனும் நூலில் சொல்லப்படும் அரிதலைச்சியின் நூறு பெயர்களில் ஒன்றான "பிரசண்ட சண்டிகை" என்பது, தேவாசுரப் போரில் அசுரரை அழித்தும், அவள் வெறியடங்காமல் தன் தலையரிந்து தன் குருதியை அருந்தியதால் சின்னமஸ்தை ஆனதாக மேலும் விரிகின்றது. பொதுவாக அரிதலைச்சியின் எல்லாக் கதைகளிலும் அவளது தாய்மை, தன்னைத் தானே தியாகம் செய்தல், உலகநலன் முதலான விடயங்களே முன்னிலைப்படுத்தப் படுகின்றன.
# சின்னமஸ்தா

## உருவவியல்

செம்பருத்திப்பூ நிறத்தவளாக வருணிக்கப்படும் அரிதலைச்சி, பதினாறு வயதும், விரித்த கூந்தலும், பிறந்த மேனியுமாய்க் காட்சிதருவள். நாகத்தைப் பூணூலாகவும், கபாலமாலையும் அணிந்து, அரிந்த தன் தலையை இடக்கையில் ஏந்தி, அதை அரிந்த கத்தரிக் கோலை வலக்கையில் ஏந்தி அகோரமாய் நிற்பாள். அரிந்த முண்டத்திலிருந்து ஊற்றெடுக்கும் மூன்று குருதிப் பீய்ச்சல்களில் ஒன்றை அவளது அரிந்த தலையும், ஏனைய இரண்டை அவள்தன் தோழியரான இடாகினியும் வாருணியும் அருந்துவர். அவளுக்குப் பீடமாக, கலவியில் ஈடுபடும் மதனனும் இரதி தேவியும் காணப்படுவர். பின்புலமாக சுடுகாடு காட்சி தரும். மதனன் இரதிக்குப் பதிலாக, அங்கு சிவன் படுத்திருக்க, சிவனுடன் உறவாடும் கோலத்திலும் அரிதலைச்சி காட்சியளிப்பதுண்டு.